མཚོ་སྔོན་རླུང་འཕྲིན་ཁང་གིས་སྤེལ་བའི་གནས་ཚུལ་ནང་།དགོང་ཚོགས་དེ་ནི་སྐུ་ཞབས་སྨན་བླ་སྐྱབས་ཀྱིས་མི་ལོ་སུམ་ཅུའི་རིང་ལ།སྒྱུ་རྩལ་གྱི་འོ་མ་བསྲུབས་པའི་མར་ལོ་ཞིག་ཀུན་གྱི་སྤྱན་ལམ་དུ་ཕུལ་བ་ཡིན་ལ།ཁོང་གིས་སྒྱུ་རྩལ་འཚོལ་སྙེག་ལས་ཐོབ་པའི་གྲུབ་འབྲས་ཁག་ཅིག་མི་ཡུལ་འདིའི་ཟས་རིན་ཙམ་དུ་ཕུལ་བའང་རེད།ཐེངས་འདིར་ཁོང་གིས་ལོ་ངོ་སུམ་ཅུའི་རིང་ལ་བྲིས་པའི་གླུ་ཚིག་དག་ངག་ལ་གྱེར་མྱོང་མཁན་གྱི་གཞས་པ་གཞས་མ་བཞི་བཅུར་ཉེ་བ་ཞིག་གདན་དྲངས་ཡོད་ལ།ཁོ་ཚོའི་མདོ་དབུས་ཁམས་གསུམ་གྱི་ཁྱད་ཆོས་ལྟར་སྙན་མོ་དབྱངས་ཀྱི་འགྱུར་ཁུགས་ལས་ཁོང་གི་གླུ་ཚིག་དག་ཡང་བསྐྱར་གངས་རིའི་ལྗོངས་སུ་གྲགས་པར་བྱས།ཅེས་བཀོད་འདུག